Šarlerua

Šarlerua (, mugažo alaman kelel, francine virkand [ʃaʁləʁwa], vall. Tchålerwè / Châlerwè [tʃɑːlɛʀwɛ]) om Bel'gijan lidn da kund valdkundan keskuzpalan suves, Vallonii-regionan Eno-agjas. Se om valdkundan nellänz' lidn eläjiden lugun mödhe.

Lidnan oficialine kel' om francijan kel'.

 Istorii 
Eländpunktan aluz om pandud ispanijalaižil vl 1666 kut Šarnua-lidnuz (), möhemba udesnimitihe noren Karl II-kunigahan oiktastuseks. Lidn om tegimišton keskusen 18. voz'sadaspäi, sijadase kesked hilen basseinad.

Šarlerua šingotase raudan metallurgijal, himižel tegimištol, stöklan tehmižel, elektrotehnižel tegimištzonal.

 Geografijan andmused 
Lidn sijadase agjan päivnouzmas, Sambr-jogen randal (, , 193 km pitte, Maasan hura ližajogi).

Matkad Brüssel'-pälidnhasai om vižkümne kilometrad pohjoižhe, agjan Mons-keskushesai om 35 km päivlaskmha orhal vai 45 km avtoteidme.

 Tobmuz 
Šarlerua jagase vižtoštkümneks nimitadud i nomeruidud rajonaks, niišpäi 14 oliba kundoikš edel vn 1977 i oma mülütadud lidnha.

Edeline lidnan pämez' (mer) om Pol Magnett (Paul Magnette, tal'vku 2012 — tal'vku 2024).

 Eläjad 
Lidnan ristitišt sen nügüdläižiš röunoiš jäb läz vajehtusita vspäi 1900, konz se oli 198 837 eläjad. Lidnan territorijan kaikiš suremb ristitišt oli 233 737 eläjad vl 1947. Vl 1990 lidnan eläjiden lugu oli 206 779 ristitud, vl 2010 — 202 598 ristitud. Vl 2008 lidnaglomeracijan ristitišt oli 522 522 eläjad (videnz' surtte valdkundas) 1 462 km² pindal.

Severz'-se universitetoid i institutoid ratas lidnas.

 Transport 
Metrotraman sistem radab lidnas vspäi 1976.

Rahvahidenkeskeine civiline Brüssel'-Suvine Šarlerua-lendimportRahvahidenkeskeižen Brüssel'-Suvine Šarlerua-lendimportan sait (brussels-charleroi-airport.com).    (CRL / EBCI, 9,4 mln passažiroid vl 2023) radab seičemes kilometras pohjoižhe lidnan keskuzpalaspäi i 46 km suvhe Brüsselin keskusespäi. Tehtas reisid Evropan äjihe lidnoihe i Lähižen Päivnouzmman surihe lidnoihe.

 Homaičendad 

 Irdkosketused 
 Lidnan tobmuden sait (charleroi.be). 

Kategorii:Bel'gijan lidnad
Kategorii:Eländpunktad kirjamišton mödhe
Kategorii:Eno